# Zadeva: 430-17/2026

# Datum: 5. 2. 2026

# OBR-B

# VABILO K ODDAJI PONUDBE

Spoštovani,

naročnik Občina Laško vas vabi k oddaji ponudb za ocenjevanje vrednosti nepremičnin v letih 2026 in 2027 – **stavbe in stavbna zemljišča**.

Ponudbe morajo biti veljavne do 31. 3. 2028.

**Ponudbene cene morajo vsebovati vse davke, stroške in izdatke, nastale zaradi izdelave cenitve.**

Svojo ponudbo predložite na obrazcu ponudbe **OBR-C**, ki vam ga pošiljamo v prilogi tega vabila.

# Opis ponudbenih del

Storitve bodo natančneje opredeljene ob vsakokratnem posameznem naročilu in bodo zajemale predvsem:

* ogled nepremičnine, ki bo predmet cenitve,
* pridobitev potrebne dokumentacije za izdelavo ocene vrednosti,
* izdelavo in uskladitev postopka ocenitve,
* izdelavo poročila o oceni vrednosti,
* ostale spremljajoče storitve.

Pisno poročilo, ki ga izdela ocenjevalec, mora biti pregledno, razumljivo, vsebovati mora vse pomembne podatke, predvsem pa ne sme biti zavajajoče in mora naročniku odgovoriti na zastavljeno vprašanje o vrednosti predmeta za določen namen cenitve.

Da bo pregledno in razumljivo, mora vsebovati najmanj naslednje podatke:

* predmet ocenjevanja;
* ime in naslov naročnika cenitve;
* ime in naslov lastnika predmeta ocenjevanja;
* ime in kvalifikacije cenilca;
* datum ogleda;
* datum izdelave ocenitve;
* datum veljavnosti poročila;
* opis postopka dela;
* namen ocenjevanja;
* definicija vrste vrednosti;
* viri informacij in podatkov;
* omejitveni pogoji (splošni in posebni);
* obširni opis predmeta ocenjevanja;
* obširni opis podatkov, ki so osnova za ocenjevanje;
* metode ocenjevanja z opisom postopka;
* oceno vrednosti;
* sklep o končni oceni vrednosti z utemeljitvijo.

**Ponudnik mora ponudbi priložiti potrdilo oz. odločbo o imenovanju za sodnega cenilca gradbene stroke Ministrstva za pravosodje RS.**

# Način, kraj in rok za predložitev ponudb

Obravnavali bomo ponudbe, ki bodo prispele po pošti na naslov naročnika do **26. 2. 2026** do **10. ure, oziroma bodo do istega termina oddane osebno v Glavni** **pisarni Občine Laško.**Ponudbe, oddane po tem roku, bo naročnik štel za prepozne in jih neodprte vrnil pošiljatelju.

Ponudba, ki je oddana na pošto priporočeno pred rokom za oddajo ponudb, a prispe k naročniku po poteku tega roka, ni pravočasna ponudba in bo neodprta vrnjena ponudniku z navedbo, da je prepozna.

Ponudnik mora ponudbo **zapečatiti v kuverti oziroma ovitku**, na hrbtni strani mora biti **naslov pošiljatelja,** na prednji strani pa mora biti vidno označeno:

**NE ODPIRAJ!** Ponudba za **"OCENJEVANJE VREDNOSTI NEPREMIČNIN V LETIH 2026 in 2027 – stavbe in stavbna zemljišča".**

Javnega odpiranja ponudb ne bo. Naročnik bo v 30 dneh od roka za oddajo ponudb pisno obvestil ponudnike o izboru.

Naročnik bo storitve naročal sukcesivno, naročanje bo potekalo praviloma elektronsko. Z oddajo ponudbe ponudniki izkažejo interes, da so pripravljeni izvajati storitve za naročnika po cenah, ki so jih navedli v obrazcu OBR-C. Izbor izvajalca konkretne cenitve je v domeni naročnika, pri tem edino merilo ne bo cena, temveč bo naročnik poleg načela gospodarnosti upošteval tudi izkušnje s cenilcem iz preteklih poslov (zanesljivost, pravočasnost, odzivnost ipd.).